> Dan holl dud a stourm evit ar frankiz, kenkoulz ha dar re a zo e  > dalch betek chom hep gellout, war a seblant, ren an disterañ  > stourmad, dar re holl a zo barnet, gant ar gevredigezh pe en abeg  > dar stuz emaint ennañ, da chom war chouzañv, ez omp kaset dezho da  > embann ar frankiz kristen, frankiz bugale Doue, e stumm ur chalvadenn  > da lakaat da sevel, dre nerzh ar Spered, rummoù tud en o frankiz,  > anezho ur bobl divent a dud adunvanet e-barzh an hevelep spi : men em  > ziskouezo mab-den er stumm e vo bet adchraet gant e Grouer, en e wir  > stumm, e dibenn an amzervezh. An holl, gwazed ha merched, a glask  > dija er bed-mañ, tostaat ouzh ar frankiz-se bet prometet gant Hor  > Salver evit dibenn an amzerioù. Kantren a reomp holl war hentoù  > liesseurt kenañ : ar choublad,  ar revelezh, an tiegezh, ar yeched,  > ar vuhez sevenadurel ha kevredigezhel, an armerzh hag ar politikerezh,  > ha klask a ra ar Gristenion kreskiñ war an tachennoù-se gant frankiz  > bugale Doue.